stanford-oval/wikipedia huggingface dataset:
סולתם מערכות
היסטוריה

חברת סולתם נוסדה בשנת 1951 על ידי שלמה זבלודוביץ', מאיר גירון מטעם סולל בונה וחברת תַמְפֵלָה הפינית, שם החברה נקבע כר"ת של שמות שתי החברות. המנכ"ל הראשון של החברה היה מ. לשם, ששימש בתפקידו כשנתיים. החליפו המהנדס יצחק ליפשיץ, ממקימי סולתם, שהביא את החברה לדרגת ספק נשק נבחר לצבא גרמניה. במהלך 1961 הקים ליפשיץ וניהל את מפעל חישולי כרמל, המייצר חלקים וחלפים בתחום התעופה, כחברה בת של סולתם, עד מותו בתאונת מטוס בטורקיה בדצמבר 1961, יחד עם סגנו, דב דכיר. לאחר התאונה מונה משה בלה למנכ"ל החברה.
ב-1954 החלה החברה לייצר נשק ותחמושת ארטילרית והפכה לספק העיקרי בתחום עבור צה"ל. בשנת 1964 החברה ביצעה צמצומים ופיטרה 180 מ-700 עובדיה. ב-1973 נמכרו מניות סולל בונה ותמפלה לחברת כור תעשיות, החברה התפתחה והפכה ליצואנית הנשק הגדולה ביותר בישראל, היקף מכירותיה הגיע ב-1984 ל-139 מיליון דולר.
שורה של זעזועים שספגה החברה, בהם ניתוק הקשרים הדיפלומטים בין ישראל ואיראן, אליה הופנה חלק ניכר מייצוא החברה, הביאו את החברה להפסדים עמוקים. בינואר 1989 התפטר מנכ"ל המפעל, ד"ר אלעזר ברק, ובמקומו מונה למנכ"ל אלוף (מיל') אורי שמחוני. בתחילת 1990 ספגה החברה מכה נוספת, כאשר צה"ל החליט על הפסקת פרויקט פיתוח התותח המתנייע ה"שולף". ב-1990 רשמה החברה הפסדים של יותר מ-60 מיליון ש"ח, והנהלת החברה הודיעה על כוונתה לפטר רבים מעובדי המפעל. בתגובה להודעת הפיטורים הושבת הייצור ועובדי המפעל התבצרו בו. פריצה בכוח לתוך המפעל בליווי כלבים אימתניים תועדה באמצעי התקשורת וזכתה לכינוי "ליל הכלבים". הפינוי הוביל לדיון ציבורי נרחב בתקשורת, וכעבור ימים אחדים נאלץ מנכ"ל החברה, אורי שמחוני, להגיש את התפטרותו. מזכ"ל ההסתדרות, ישראל קיסר, הקים ועדת חקירה לבחינת האירועים במפעל "סולתם". סכסוכים בתוך הנהלת החברה הביאו להתפטרותו של זבלודוביץ' מתפקידו כיו"ר הדירקטוריון והוא מכר את חלקו לכור תעשיות ב-1991. אולם זבלודוביץ' המשיך להחזיק במחצית מחברת השיווק הבינלאומית של סולתם - סלגד.
בהנהגתם של בני גאון מנכ"ל כור, וסבינועם אביבי, יו"ר סולתם החדש, עברה החברה שינוי ארגוני ואסטרטגי, החלה לפנות לשוק האזרחי, ב-1997 הציגה החברה רווח נקי של 17.7 מיליון ש"ח.
בשנת 1998 מכרה כור את החברה לאנשי העסקים מיקו גילת ורוני נפתלי תמורת כ-32.5 מיליון דולר, וב-2007 אוגדה החברה לקבוצת מיקאל העוסקת בייצור צבאי.
ב-2009 נקלעה החברה שוב למשבר קשה לאחר ביטול עסקה להשבחת הארטילריה של צבא קזחסטן, שהוערכה בכ-160 מיליון דולר. סולתם הואשמה באספקת מערכות פגומות, וסוכן ישראלי של החברה, בוריס שינקמן, הואשם במתן שוחד בעסקות נשק בקזחסטן ונידון ל-11 שנות מאסר. בספטמבר 2010 נרכשה מיקאל על ידי אלביט מערכות.
מוצרים

סולתם מערכות מייצרת מגוון רחב של מוצרים מתקדמים ובהם מרגמות, תותחים ותחמושת.
תותחים
ATMOS – תותח מתנייע בקליבר 155 מ"מ על רכב גלגלי.
ATHOS – תותח 155 מ"מ נגרר אוטונומי.
M-71 חתרן – תותח 155 מ"מ נגרר ששירת בכוחות המילואים של חיל התותחנים הישראלי.
מרגמות
קרדום – מרגמה רותעת בקליברים של 81 או 120 מ"מ הניתנת להתקנה על כלי רכב קלים ובינוניים.
"קשת" – "קרדום" 120 מ"מ מותקנת על נגמ"ש M113 ונמצאת בשירות חיל הרגלים הישראלי.
מרגמת 60 מ"מ – מספר דגמי מרגמות 60 מ"מ - קומנדו, טווח מוגדל, ומותקנות על רכב.
81 מ"מ – מספר דגמי מרגמות בקליבר 81 מ"מ.
סולתם K6‏ 120 מ"מ – מרגמות חלקות קנה ומחורצות לשימוש קרקעי נגרר ורכוב.
M-66, מרגמה בקוטר 160 מ"מ.
תחמושת
סולתם מערכות מייצרת מגוון רחב של פצצות מרגמה בקוטר 60, 81, 120 ו-160 מ"מ. סולתם מספקת גם מגוון מרעומים.
מוצרים > פעילות בשוק האזרחי

בנוסף לייצור מרגמות, עסקה החברה, החל מתחילת שנות ה-60, בייצור כלי מטבח (סירים ומחבתות) עשויים מפלדת אל-חלד, כספות, תנורים ומכלים. בסוף שנות ה-90 הפעילות האזרחית בסולתם פוצלה לחברה נפרדת בשם "סולתם מוצרי צריכה". רוב פעילות החברה בתחומים אלה נפסקה, למעט תחום כלי מטבח, שהייצור שלו עבר לטורקיה ויוון ואחר כך מוזג ב-2001 עם חברת "רדד" (חברה המתמחה בייצור ושיווק סכו"ם), ופעל תחת המותג "סולתם רדד". פעילות ייצור הכספות, אוחדה עם חברת הכספות של קיבוץ חצור אשדוד תחת המותג "סולתם סייף פלייס".
לאחר שכל הייצור של חברת "סולתם רדד" עבר למיקור חוץ למפעלים מחוץ לישראל, התמקדה החברה בפיתוח רשת חנויות לכלי מטבח ובית תחת שם המותג שלה. בשנת 2015 ביקשה הרשת צו הקפאת הליכים עקב חובות שצברה. בדצמבר 2015 נמכרה הרשת לחברת מאיו א.י השקעות. בשנת 2017, עברה הרשת מיתוג מחדש והיא פועלת שוב תחת שם המותג "סולתם" בלבד.
הערות שוליים

1 2  שני מוזס, ‏סולתם כבר לא רדד: מותג כלי הבית הוותיק נפרד מהשם רדד, באתר גלובס, 26 במרץ 2017
1 2  שמו היה סולתם, מעריב, 29 בדצמבר 1961
↑  פצצות עם כתובות בגרמנית, מעריב, 28 בינואר 1960
↑  שני ישראלים בין 27 הרוגי המטוס שהתרסק לאחר המראתו מאנקרה, דבר, 24 בדצמבר 1961
↑  מפעלי "סולתם" מייצרים מוצרי צריכה ו, הצופה, 16 באוקטובר 1964
↑  א. מש, פעולת ההסתדרות לקידומה של יקנעם, דבר, 7 בדצמבר 1964
↑  יואב יצחק ואמיר גילת, אורי שמחוני - מנכ"ל סולתם, מעריב, 13 בינואר 1989
↑  עמנואל רוזן, זעם בסולתם: צה"ל החליט לא להצטייד בתותח חדיש, מעריב, 2 במרץ 1990
↑  אמיר גילת, "ב-3:30 נכנסו המאבטחים לסולתם ושיסו בנו כלבים", מעריב, 7 בספטמבר 1990
↑  אבשלום גינוסר וטל שחף, המנכ"ל אורי שמחוני נטל על עצמו אחריות אישית לאורעי סולתם - והתפטר, מעריב, 24 בספטמבר 1990
אבשלום גינוסר, 'כור': התפטרות שמחוני - מעכשיו בתוקף, מעריב, 28 בספטמבר 1990
↑  אורי גינוסר, סולתם - לבעלות כור, מעריב, 15 בפברואר 1991
↑  אורי גינוסר, חברת סולתם מתחרה במכרז מול חברת השיווק שלה - סלגד, מעריב, 11 ביולי 1989
↑  אורנה רביב, ‏סולתם: הקונים חוזרים לנשק, באתר גלובס, 18 באוגוסט 1998
↑  אורנה רביב, ‏בעל השליטה בסולתם - רוני נפתלי, באתר גלובס, 29 באוקטובר 1998
↑  שי ניב, ‏סולתם מערכות מפטרת כ-60 עובדים ומקצצת בשכר, באתר גלובס, 29 בדצמבר 2008
↑  אורה קורן וסוכנויות ידיעות, בוריס שינקמן, הישראלי שהואשם במתן שוחד בעסקות נשק בקזחסטן נידון ל-11 שנות מאסר, באתר הארץ, 24 בפברואר 2010
↑  יורם גביזון, אלביט מערכות רכשה את מיקאל של גילת ונפתלי תמורת 90 מיליון דולר, באתר TheMarker‏, 2 בספטמבר 2010
↑  ,סולתם' מייצר לשוק האזרחי, על המשמר, 15 באוקטובר 1964
↑  איי אונליין, סולתם מוצרי צריכה משקיעה כ-3 מיליון ש""ח בהחדרת קולקציית הסירים החדשה, באתר TheMarker‏, 19 במרץ 2000
↑  רחל הניג, ‏סולתם משווקת בישראל סירים תחת שמה - בלי לציין שיוצרו בתורכיה וביוון, באתר גלובס, 20 בדצמבר 2001
↑  בקצרה, באתר הארץ, 5 במרץ 2001
↑  ורד שרון-ריבלין, ‏כספת לכל פועל, באתר גלובס, 29 באפריל 2001
↑  נורית שר, סולתם סייף פלייס משיקה קו של כספות לשוק הפרטי ויוצאת בקמפיין חדש, באתר TheMarker‏, 29 באפריל 2001
↑   עדי דברת-מזריץ, נפילת סולתם: "אנשים כבר לא קונים סיר ביוקר ל-10 שנים, הם נכנסים לסופר וקונים סיר במבצע", באתר TheMarker‏, 17 בנובמבר 2015
↑   יסמין גואטה, נאמני סולתם: הוגשו חמש הצעות לרכישת החברה, באתר TheMarker‏, 2 בדצמבר 2015
↑  אלה לוי-וינריב, ‏מותג כלי הבית סולתם רדד יימכר למשפחת מאיו, באתר גלובס, 16 בדצמבר 2015
אוניברסיטת טוונטה

| --- | --- |


 אוניברסיטה
 תקופת הפעילות:  1961–הווה (כ־63 שנים)
 בעלי תפקידים
 צוות:  3,150
 סטודנטים
 :  12,544
 מיקום
 מיקום:  אנסחדה
 מדינה:  הולנד הולנד
 קואורדינטות:  52°14′33″N 6°51′09″E﻿ / ﻿52.2425°N 6.8525°E﻿ / 52.2425; 6.8525
 www.utwente.nl
 he
 
אוניברסיטת טוונטה (בהולנדית: Universiteit Twente) היא אוניברסיטה ציבורית, שממוקמת באנסחדה בהולנד, אשר נוסדה בשנת 1961. נכון לשנת 2020, למדו באוניברסיטה כ-12,544 סטודנטים.
האוניברסיטה מעורבת בוועידת בתי הספר האירופיים לחינוך ומחקר הנדסי מתקדם (CESAER).
מבנה

לאוניברסיטה חמש פקולטות:
מדעי ההתנהגות, הניהול והחברה (BMS) – תקשורת, פסיכולוגיה, מנהל ציבורי, מדע וטכנולוגיה חינוכיים, לימודי אירופה, ניהול סביבת וניהול סיכונים.
טכנולוגיה הנדסית (ET) – הנדסת מכונות, הנדסה אזרחית, הנדסה תעשייתית וייצור אנרגיה בת קיימא.
הנדסת חשמל, מתמטיקה ומדעי המחשב (EEMCS) – הנדסת חשמל, מתמטיקה שימושית, חקר האינטרנט ומדעי המחשב.
מדע וטכנולוגיה (ST) – הנדסה כימית, פיזיקה יישומית, הנדסה ביו-רפואית, מדעי הבריאות, טכנולוגיה מתקדמת וננוטכנולוגיה.
הפקולטה לגאוגרפיה ומדעי כדור הארץ (ITC) – הנדסה מרחבית, קרטוגרפיה.
דירוגים בין-לאומיים

דירוג שאנגחאי – 401–500 (2024)
דירוג Times Higher Education – מקום 184 (2024)
דירוג QS לאוניברסיטאות – 210 (2024)
תחת פצצות

| --- | --- |

 בימוי:  פיליפ ארקטינג'י
 הופק בידי:  פיליפ ארקטינג'י 
 תסריט:  פיליפ ארקטינג'י   מישל לביאן
 שחקנים ראשיים:  נדא אבו פרחאת   ז'ורז' חבאז
 מוזיקה:  רנה אוברי   לזאר בוע'וסיאן
 צילום:  נדאל עבד אלח'אלק
 מדינה:  צרפת 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  1 בספטמבר 2007
 משך הקרנה:  98 דקות
 שפת הסרט:  ערבית, צרפתית
 סוגה:  סרט דרמה 
 www.underthebombs.com
 דף הסרט ב־IMDb
 
תחת פצצות (تحت القصف) הוא סרט לבנוני של פיליפ ארקטינג'י. הוא צולם בימים הראשונים אחרי הפסקת האש שסיימה את מלחמת לבנון השנייה.
עלילה

זיינה היא לבנונית אמידה החיה עם בעלה האדריכל ובנה בדובאי. הזוגיות שלהם על סף פירוק, ואת הקיץ הזה, בשנת 2006, היא שולחת את בנה קרים שיבלה אצל אחותה מהא בלבנון. אבל אז מתחילה המלחמה. זיינה מחליטה לנסוע ללבנון כדי לקחת את בנה משם, אך היא מצליחה להגיע רק אחרי שהמלחמה מסתיימת. הסרט מתחיל עם כניסתה של זיינה ללבנון, בנמל בביירות. היא מיד מחפשת מונית שתיקח אותה לדרום לבנון, אבל אף אחד לא מוכן להסתכן. לבסוף היא מוצאת את טוני, שמוכן לעשות זאת בעבור תשלום גדול מאוד. השניים, שיבלו יחד את שארית הסרט, הם הפכים גמורים. היא אמידה, הוא עני, היא מוסלמית, הוא נוצרי, היא אישה, הוא גבר. בכל זאת השניים מתקרבים במהלך הסרט ונפתחים אחד לשני. הם חווים יחד את ההרס הנורא שהשאירו ההפצצות הישראליות.
אחרי חיפושים רבים מקבלת זיינה את הבשורה המרה, שאחותה מהא נהרגה. אבל מישהו ראה שהילד הקטן נלקח למנזר כלשהו. החיפושים ממשיכים. טוני מספר לזיינה, שאחיו היה בצבא דרום לבנון, ומאז הנסיגה של צה"ל בשנת 2000 הוא חי בישראל. זיינה מצליחה ליצור קשר טלפוני עם הילד, ובסוף היא מגיעה בכוחות אחרונים למנזר. הילד שמקבל את פניה, באמת לובש את הז'קט של בנה קרים, אבל זה לא הוא.
פרסים

Venice Days – Giornate degli Autori -- Arca Cinema Giovani Award: Best Film “Other Visions” and the Eiuc Human Rights Film Award
Jury Junior Prize at Festival International du Film Francophone de Namur
Critics Prize and NETPAC Prize NETPAC at International Antalya Golden Orange Film Festival
Gold Muhr and the Best Actress Award (Nada Abou Farhat) at the Dubai Film Festival
Prix Coup de Coeur, Best Music Award and Audience Award at Luchon International Film and TV Festival.
רמקול אלחוטי

רמקול בלוטות' של חברת JBL
רמקולים אלחוטיים הם רמקולים המקבלים אותות שמע באמצעות גלי תדר רדיו (RF) ולא באמצעות כבלי שמע. שני התקנים הפופולריים ביותר התומכים בשידור שמע לרמקולים אלחוטיים, כוללים וריאציה של IEEE 802.11, בעוד שאחרים תלויים בבלוטות', כדי לשדר נתוני שמע לרמקול המקבל.
סקירה כללית

רמקולים אלחוטיים מורכבים משתי יחידות: יחידת רמקולים ראשית המשלבת את הרמקול עצמו עם מקלט RF, ויחידת משדר RF. המשדר מתחבר לפלט השמע של כל התקני שמע כמו ציוד Hi-Fi, טלוויזיות, מחשבים, נגני MP3 וכו'. בדרך כלל משתמשים בתקע RCA כדי להשיג זאת. המקלט ממוקם במקום בו המאזין מעוניין שהצליל יהיה, ומספק את החופש להזיז את הרמקולים האלחוטיים ללא צורך בכבלים. יחידת המקלט / הרמקול מכילה בדרך כלל מגבר להגברת אות השמע לרמקול; הוא מופעל באמצעות סוללות או באמצעות שקע חשמלי AC.
טווח תדר האותות המשמש רמקולים אלחוטיים זהה בדרך כלל לזה המשמש טלפונים אלחוטיים – 900 מגה-הרץ. אות ה-RF יכול לחצות קירות, רצפות או תקרות. רוב היצרנים טוענים שהאות משדר בטווח של 50 עד 100 מטר. רמקולים אלחוטיים רבים כוללים ערוצי שידור משתנים שניתן להגדיר באמצעות ידית כוונון כדי להתגבר על הפרעות RF פוטנציאליות עם התקנים אלחוטיים סמוכים אחרים, כגון טלפונים אלחוטיים או צגי תינוקות.
רמקולים אלחוטיים מסוימים משתמשים בתדר 2.4 GHz.
סקירה כללית > איכות הקול

מספר הרמקולים יכול להשתנות: בעוד שדגמי כניסה מוגבלים לרמקול בודד, דגמים משוכללים יותר יכולים להציע שניים, ובכך לשחזר צליל סטריאו. כמה רמקולים אלחוטיים מוסיפים רדיאטור פסיבי לשיפור ההעתקה בתדרים נמוכים ולהשגת צליל עמוק יותר.
סקירה כללית > בלוטות'

דגמים אחרונים בדרך כלל משתמשים ב-Bluetooth 4.0 או אפילו ב-Bluetooth 5, ולרמקולים אלחוטיים יש בדרך כלל טווח של 10 מטרים. מכשירי Bluetooth משתמשים בתדר תקשורת רדיו כך שההתקנים לא צריכים להיות בקו ראייה זה עם זה.
חלק מהרמקולים עשויים ליהנות ממערכת ה-NFC כדי להקל על ההתאמה עם מכשיר המקור.
סקירה כללית > סוללה

רמקולים אלחוטיים משתמשים בסוללות נטענות להפעלה. זמן ההפעלה של הרמקול לפני טעינתו הוא בדרך כלל 6 שעות. דגמים עם סוללות חזקות יותר יכולים להחזיק מעמד עד 10 שעות ויותר. כמעט כל הרמקולים האלחוטיים פועלים על סוללות נטענות שאינן ניתנות להחלפה, כך שאורך החיים של הרמקולים הללו הוא זה של הסוללות שלהם.
הערות שוליים

↑  Best Wireless Speakers for 2020, Gadget Review, ‏1 באוקטובר 2020 (באנגלית)
↑  How Wireless Speakers Work, HowStuffWorks, ‏1 ביוני 2012 (באנגלית)
↑  Q. What are the advantages of passive radiator design?, www.soundonsound.com
↑  Help Guide | Charging the speaker from an AC outlet, helpguide.sony.net
ויספר

| --- | --- |

 סוגה:  ילדים
 מדבבים בעברית:  נויה דואני, קטי כהן, דולב סלע, מתי אטלס, שירלי לילו
 ארץ מקור:  בריטניה בריטניה גרמניה גרמניה אירלנד אירלנד
 שפות:  אנגלית, גרמנית ואירית (דובבה לשפות נוספות כגון: עברית)
 מספר עונות:  1 
 הפקה
 הפצה:  נטפליקס 
 אורך פרק:  10 דקות
 שידור
 רשת שידור:  ערוץ 5
 רשת שידור בישראל:  ערוץ הופ!
 תקופת שידור מקורית:  2014–2017
 תקופת שידור בישראל:  2016
 קישורים חיצוניים
 דף התוכנית ב-IMDb
 
ויספר (באנגלית: Wissper) היא סדרת טלוויזיה מונפשת בריטית-גרמנית-אירית לילדים שהופקה על ידי Made 4 Entertainment, Telegael ו-Bastei Media. בבריטניה הוקרן הפרק הראשון בערוץ 5 ברצועת מילקשייק! בשנת 2014, בישראל הסדרה שודרה בערוץ הופ! בשנת 2016. אורכו של כל פרק הוא 10 דקות.
עלילה

ויספר היא ילדה בעלת קסם דיבור עם חיות, שבכל פרק היא עוזרת להם בבעיות שונות.
דמויות

ויספר (Wissper): ילדה בת 7 בעלת קסם דיבור עם חיות, כאשר היא מדברת עם חיות היא אומרת את מילת הקסם שהיא "שששששששש........".
פגי (Peggy): גוזלת פינגווין סגולה קטנה אותה מוציאה ויספר מהמקרר.
קב (Kev): תנין ירוק, אוהב לגלוש בגלשן.
דן (Dan): פנדה סגול, אוהב ללעוס במבוק.
פסים (Stripes) נמרה כתומה, נלהבת.
מדבבים

הדיבוב העברי הופק על ידי מעיין קראים ובוים על ידי מעיין שניידר משה.
| שם הדמות | מדבב\ת בעברית |
| --- | --- |
ויספר: נויה דואני
פגי: קטי כהן
רן: דולב סלע
אבא: מתי אטלס
אמא: שירלי לילו
יהודה חודדה

| --- | --- |

יהודה חודדה
 לידה:  14 בנובמבר 1947 אלרואי, פלשתינה (א"י)
 נהרג:  22 באוקטובר 1973 (בגיל 25)
 מדינה:  ישראל ישראל
 השתייכות:   צבא הגנה לישראל ( חיל ההנדסה הקרבית)
 דרגה:    רב-סרן
 תפקידים בשירות
 סמג"ד 605, קצין במערך הצליחה
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים
 עיטורים
   עיטור העוז
 הנצחה
 גשר יהודה חודדה, ספר תורה על שמו, אנדרטת "דרך יהודה" ובאנדרטאות נוספות
יהודה חודדה (א' בכסלו תש"ח, 14 בנובמבר 1947 – כ"ז בתשרי תשל"ד, 22 באוקטובר 1973) היה לוחם וקצין בצה"ל, בחיל ההנדסה הקרבית, שנפל במלחמת יום הכיפורים. זכה לעיטור העוז על גבורתו ופיקודו המוצלח על הקמת הגשרים וצליחת תעלת סואץ.
קורות חייו > נעוריו

יהודה חודדה, נולד לששון וטובה, ב-14 בנובמבר 1947, במושב אלרואי שליד קריית טבעון. אביו, ששון, היה מראשוני המתיישבים באלרואי ושירת במשטרת היישובים העבריים והיה אף מפקד יחידת הנוטרים של המושב. המשפחה הייתה משפחה ציונית ושומרת מצוות.
יהודה היה חבר בתנועות נוער ומדריך בגדנ"ע ובנוער העובד. הוא עסק בספורט, שיחק בקבוצות כדורגל לנוער (בהן קבוצת הנוער של מכבי חיפה), הצטיין בשחייה ואף עבר קורס צלילה.
קורות חייו > שירותו הצבאי

יהודה התגייס לצה"ל ב-1965 ושירת בחיל ההנדסה כל משך שירותו הסדיר ולאחר מכן גם בשירות קבע. הוא עבר קורס פלסים, קורס צניחה וקורס מפקדי כיתות. עוד בהיותו בשירות סדיר, נשלח לקורס קצינים בהמלצת מפקדיו, אותו סיים בהצלחה.
יהודה נחשב למפקד מוצלח ויסודי, שדאג רבות לחייליו, ושימש להם כדוגמה אישית. הוא זכה להערכה רבה בצה"ל ובחיל ההנדסה בפרט.
אחרי שחתם על קבע, הוצב יהודה בגדוד 605 במערך הצליחה שהוקם בעקבות מלחמת ששת הימים ועסק הן בפיקוד והן בפיתוח תורת לחימה ואמצעים טכנולוגיים לביצוע הצליחה. ב-1970, קצת לפני הפסקת האש של מלחמת ההתשה פיקד יהודה על מבצע צליחה בו הונחתו מספר רב של לוחמים מעבר לתעלה, ליד קנטרה.
קורות חייו > מלחמת יום הכיפורים

במלחמת יום הכיפורים שירת יהודה כקצין הנדסה וסמג"ד באוגדה 143 (אוגדת שרון) ויחד עם קצין ההנדסה האוגדתי ברוך דה-לאון, פיקד על העברת אמצעי הצליחה והקמת הגשרים. הוא ניהל את הקמת הגשרים מצפון לאגם המר הגדול, כאשר הקים גשר מדוברות ה"יוניפלוט" שהגיעו לפני גשר הגלילים. הוא ניהל את החזקת הגשר אל מול ההרעשה הארטילרית הכבדה של צבא מצרים. הוא הצליח לשמור על הגשרים ולהחזיקם עד ליומה האחרון של המלחמה. בזכות מאמציו, צלחו כוחות רבים של צה"ל את תעלת סואץ, חדרו לתוך מצרים, השמידו סוללות נ"מ שהגבילו את חיל האוויר הישראלי ולבסוף כיתרו את הארמייה השלישית.
ב-22 באוקטובר, קצת לפני כניסת הפסקת האש לתוקפה, פתחו המצרים בהפגזה ארטילרית כבדה שכללה מטחי רקטות בכמות חסרת תקדים. יהודה נהרג בהפגזה זו.
קורות חייו > מותו

יהודה חודדה נהרג בהפגזה הכבדה של ה-22 באוקטובר 1973 כאשר עמד בראש הגשר על התעלה, בן 26 במותו.
הוא נקבר בבית העלמין הצבאי בחיפה, השאיר אחריו זוג הורים ושבעה אחים ואחיות.
אחרי מותו הועלה לדרגת רב-סרן ועוטר בעיטור העוז על גבורתו ופיקודו המוצלח על הקמת הגשרים במלחמה. נוסח העיטור:
"רס"נ יהודה חודדה ז"ל שימש כמג"ד בגדוד-הנדסה שבנה את הגשרים לצליחת התעלה. למרות היותו פצוע, פעל והפעיל את כוחות הגדוד ביעילות תחת הפגזות כבדות, כשהוא נמצא בכל מקום, מחלץ נפגעים ומארגן את העבודה כשהוא הרוח החיה בבניית הגשרים. במעשיו אלה גילה אומץ לב, תושייה וכושר מנהיגות בתנאים קשים במיוחד. ברגעים האחרונים שלפני הפסקת האש נפגע ונהרג".
הנצחה

יהודה חודדה עוטר בעיטור העוז על גבורתו, שהרשימה גם את שר הביטחון משה דיין, ששלח מכתב תנחומים למשפחתו ובו כתב כי יהודה היה "קצין מעולה, תוסס ומלא מרץ, בעל ידע רב בנושאי גישור, יעיל, בעל הישגים גבוהים בעבודתו, עצמאי ואהוב".
הגשר הראשון שהוקם על תעלת סואץ, גשר הדוברות, נקרא על שמו.
לזכרו, יחד עם אהרון טנא וברוך דיליאון שנפלו אף הם בלחימתם על הקמת והחזקת הגשרים, נכתב השיר "שלושת הגשרים" על ידי דוד בן-אשר וחיים איטקיס שבוצע על ידי צוות הווי הנדסה קרבית.
הוא הונצח במספר אנדרטאות, בהן אנדרטת דרך הגבורה, האנדרטה החילית של חיל ההנדסה, אנדרטה לנופלי קריית טבעון, אנדרטה לנופלי אגד הצליחה בזיקים (לאחר מכן הועברה לאתר הגבורה וההנצחה של עמותת חיל ההנדסה במשמר דוד) ובית יד לבנים קריית טבעון.
הוריו, יהודים דתיים, תרמו ספר תורה לבית הכנסת של אלרואי, שהוקדש לזכרו.
אנדרטה לזכרו מוצבת ליד שכונת אלרואי שבקריית טבעון, ונקראת "דרך יהודה".
על יהודה נכתבו מספר כתבות ב"במחנה" ועיתונים אחרים, המספרים את סיפור חייו ואת גבורתו במאמץ הצליחה.
ראו גם

מבצע אבירי לב
אהרן טנא
הערות שוליים

↑  שלושת הגשרים ביוטיוב.
אנדרטת "דרך יהודה"
נץ

ערך זה עוסק בסוג של עופות. אם התכוונתם למשמעות אחרת, ראו .
| נץ |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: נצים
סוג:: נץ
שם מדעי
 Accipiter ‏בריסון, 1760

נץ (שם מדעי: Accipiter) הוא סוג של עוף דורס ממשפחת הנציים.
מאפיינים

הנץ חי לרוב ביערות, וגופו מותאם לחיים בין עצים צפופים: כנפיו קצרות; זנבו ארוך, ובכך מאפשר לו לתמרן בין העצים. רגליו ארוכות, מקורו קצר, כפוף וחד. מינים מהסוג נץ הם מהציפורים המהירות ביותר. הנקבות גדולות מהזכרים (בדרך כלל).
טרפו העיקרי של הנץ הוא עופות ויונקים קטנים.
הנץ ידוע בראייתו המצוינת, הטובה יותר פי שמונה מראייתו של האדם - הנץ יכול לראות ממרחק 80 מטרים חפץ בגודל של סנטימטר אחד בלבד.
מאפיינים > מינים

הסוג מונה מעל 50 מינים, מתוכם חמישה נצפו בארץ ישראל:
נץ גדול (Accipiter gentilis) - חורף נדיר בישראל
נץ מצוי (Accipiter nisus) - חורף, חולף ודוגר שכיח בישראל
Accipiter poliogaster
נץ מצויץ         (Accipiter trivirgatus)
Accipiter griseiceps
נץ אדום-חזה     (Accipiter toussenelii)
Accipiter tachiro
Accipiter soloensis
Accipiter francesiae
Accipiter francesiae
Accipiter trinotatus
Accipiter novaehollandiae
Accipiter hiogaster
Accipiter sylvestris
נץ פסכיאטוס (Accipiter fasciatus)
נץ שחור-גלימה (Accipiter melanochlamys)
Accipiter albogularis
Accipiter rufitorques
Accipiter haplochrous
Accipiter henicogrammus
Accipiter poliocephalus
Accipiter princeps
נץ שחור (Accipiter melanoleucus)
Accipiter henstii
Accipiter meyerianus
נץ קסטנילוס      (Accipiter castanilius)
Accipiter butleri
נץ קצר-אצבעות (Accipiter brevipes) - חולף שכיח בישראל
Accipiter luteoschistaceus
Accipiter imitator
Accipiter erythropus
Accipiter minullus
Accipiter gularis
Accipiter nanus
Accipiter erythrauchen
Accipiter cirrocephalus
Accipiter brachyurus
Accipiter rhodogaster
Accipiter madagascariensis
Accipiter ovampensis
Accipiter rufiventris
נץ הים הכספי (Accipiter badius)
נץ סופרקליוסוס (Accipiter superciliosus)
נץ קולאריס (Accipiter collaris)
Accipiter striatus
Accipiter chionogaster
Accipiter ventralis
Accipiter erythronemius
נץ קופר (Accipiter cooperii)
Accipiter gundlachi
Accipiter bicolor
Accipiter chilensis
Accipiter virgatus
Accipiter striatus
ניופאן

| --- | --- |


מטה החברה בראשון לציון
 נתונים כלליים
 מייסדים:  צביקה גיור
 תקופת הפעילות:  1986–הווה (כ־38 שנים) 
 מיקום המטה:  ראשון לציון 
 יו"ר:  צביקה גיור
 מנכ"ל:  ירון צפדיה
  
 newpan.co.il
 
ניופאן היא חברה לייבוא מוצרי אלקטרוניקה ביתית ומכשירי חשמל ביתיים, שנוסדה בשנת 1986 על ידי משפחת גיור, והיא היבואנית הרשמית של מותגים כגון Kitchenaid, Toshiba, Haier, Canon, Bose, Magimix, Tefal ועוד. בנוסף לפעילותה כיבואנית, מפעילה ניופאן שלוש רשתות עצמאיות – ניופאן אאוטלט המוכרת את מוצרי החברה, ניופאן גורמה ו-Bose Center.
היסטוריה > במאה ה-20

ראשיתה של חברת ניופאן בנגריה של משפחת גיור, שייבאה רמקולים, בנתה סביבם תיבות עץ וייצאה אותם תחת שמות שונים לגרמניה וארצות הברית. בשנת 1986 רכשה את הזיכיון ליבוא את מוצרי האודיו של תאגיד קנווד היפני לישראל, והקימה את חברת ניופאן (שילוב של המילים ניו-new ויפן) כחברת בת של "גרינברג גיור יבוא ושיווק". חברת "גרינברג גיור" גם עסקה ביבוא מוצרי אלקטרוניקה, בין השאר יבוא לישראל את מוצרי חברת KEN הבריטית, המתמחה בפיתוח וייצור רמקולים.
בשנת 1996, רכשה ניופאן את הזיכיון ליבוא מכשירי טלוויזיה שמייצר התאגיד היפני טושיבה. באותה שנה גם הקימה את רשת "אלקטרו דיפו", שעסקה במכירת מוצרי חשמל ואלקטרוניקה ביתיים בתוך רשת אייס קנה ובנה במתכונת של חנות בתוך חנות. עד שנת 2000 פתחה רשת "אלקטרו דיפו" 14 סניפים בתוך רשת "אייס" ובשנה זו פתחה חנות ראשונה עצמאית ואת רשת "הוליווד סינמה סטור" לשיווק מערכות קולנוע ביתי. שנה אחר כך בוטל ההסכם עם "אייס", במקומו החלה לעבוד עם רשת אופיס דיפו.
היסטוריה > במאה ה-21

במרץ 2001, רכשה ניופאן את חברת פירא, שייבוא לישראל מותגים מובילים בתחום החשמל והאלקטרוניקה, בהם: גרונדיג, פיילוט מג'ימיקס ורוונטה. בשנת 2002 קיבלה הזיכיון לשיווק מוצרי הקונצרן הצרפתי קבוצת SEB בישראל, היצרנית הגדולה בעולם של כלי בישול, בעלת המותג "TEFAL". בינואר 2003, רכשה ניופאן את 75% ממניות חברת אלמור אודיו, יבואנית המותגים bose, Harman\kardon ו-JBL.
בשנת 2006, החלה ניופאן לשווק בישראל את מוצרי Haier, תאגיד האלקטרוניקה הסיני שרכש באותה שנה את חטיבת האלקטרוניקה של ג'נרל אלקטריק.
בספטמבר 2005, נחתם הסכם בין ניופאן וקבוצת סקאל על הקמת חברה בבעלות שווה, לייבוא מותגי האלקטרוניקה LG ו-JVC לישראל. ניופאן וסקאל לא הצליחו להגיע להסכמה בנוגע לשווי העסקה והיא התפוצצה במאי 2006 מבלי שיצאה לפועל - סקאל החליטה להמשיך לשווק בעצמה את שני המותגים. ביולי 2007 נכנסה ניופאן לשותפות בחנות החשמל של סקאל במתחם הדיוטי פרי בנמל התעופה בן-גוריון. אך סקאל סגרה את החנות בספטמבר 2008, בעקבות ביטול הסכם הזיכיון שלה עם רשות שדות התעופה.
בשנת 2007, הקימה חברה בת, "ניופאן טלקום", ששסקה בשיווק והפצה של מכשירי סלולר מתקדמים. ניופאן טלקום חתמה על הסכם זיכיון עם חברת HTC, יצרנית טאיוואנית של טלפונים חכמים. בחברה היה שותף עמרי כהן, אך השותפות פורקה, בעקבות סכסוך עסקי, והחברה נסגרה כבור שלוש שנים.
בפברואר 2008, רכשה ניופאן 50% מחברת "קרט ישראל", יבואנית מוצרי Canon.
בנובמבר 2009, רכשה ניופאן 26% מפעילות הרשתות בסט ביי וביג בוקס מקבוצת פישמן, בנובמבר 2010 רכשה "בסט ביי" את אתר הקניות P1000. במאי 2011 רכשה גם את יבואנית ומשווקת מוצרי החשמל מיניליין, בעלת רשת א.ל.מ., אך רשות ההגבלים העסקיים דרשה שניופאן תמכור את חלקה ברשת "בסט ביי", כתנאי לאישור העסקה. בסוף 2012 נקלעה "בסט ביי" לקשיים ובהמשך נסגרה ואתר "P1000" עבר לבעלות קבוצת "מיניליין".
ביוני 2010, רכשה ניופאן כ-33% ממניות חברת "חשמל סיטונאי" שבבעלות משותפת של אנשי העסקים אבי סופר ואייל בן אליעזר.
בשנת 2019, מינתה ניופאן את ירון צפדיה למנכ"ל משותף.
במרץ 2022, רכשה ניופאן כ־80% ממניות אתר "לאסט פרייס" הנמצא בבעלות משותפת עם ליאור חמו, מנכ"ל האתר.
בעלות

ביולי 1992, רכשה חברת השקעות דיסקונט 50% מהחברה, וב-2001 רכשה משפחת גיור חזרה את חלקה.
בפברואר 2004, רכשה חברת "אלייד השקעות" 30% מהבעלות על ניופאן.
באוגוסט 2021, רכשה חברת "פועלים אקוויטי" (לשעבר "פועלים שוקי הון") מקבוצת בנק הפועלים 20% מניופאן, תמורת 85 מיליון שקל. לאחר רכישה זו הבעלות בחברה מתחלקת בין משפחת גיור 50%, אלייד השקעות30%; ופועלים אקוויטי 20%.
חנויות עצמאיות

תחת ניופאן פועלות שלוש רשתות קמעונאיות עצמאיות – ניופאן אאוטלט, ניופאן גורמה ו-Bose Center. לרשת ניופאן אאוטלט 8 סניפים הפרוסים ברחבי הארץ.
לניופאן גורמה 3 סניפים ברחבי הארץ. ל-Bose Center שבעה סניפים.
קוזביי גרד

| --- | --- |

 לידה:  2 בינואר 1898 (יוליאני) בפסקה זו רשומה אחת נוספת שטרם תורגמה, רוסיה 
 פטירה:  1 בנובמבר 1937 (בגיל 39) סנדארמוך, רוסיה 
 מדינה:  האימפריה הרוסית, ברית המועצות 
 מקום קבורה:  סנדארמוך 
 מקום לימודים:  High Institute of Literature and Arts 
 שפות היצירה:  אודמורטית, שפות פינו-אוגריות 
 
קוזמה פבלוביץ' צ'ייניקוב (ברוסית: Кузьма́ Па́влович Ча́йников, ידוע בשם קוזביי גרד, ברוסית: Кузеба́й Ге́рд‏; 2 בינואר 1898 אוֹ 1898 – 1 בנובמבר 1937) היה משורר אודמורטי, סופר פרוזה, מחזאי, מתרגם, אתנוגרף, פולקלוריסט, איש לאומי וציבור. קלאסיקה של ספרות אודמורט. פעיל בבנייה הלאומית והתרבותית של אודמורט. בשנת 1932 הוא נרדף פוליטית. הואשם בלאומנות אודמורטית, מעורבות באיחוד לשחרור העמים הפיניים.